Document ID: 31988R4045

NEUVOSTON ASETUS (EHTY, ETY, EURATOM) N:o 4045/88,
annettu 19 päivänä joulukuuta 1988,
Euroopan yhteisöjen ensimmäisen oikeusasteen tuomioistuimen presidentin, jäsenten ja kirjaajan palkkajärjestelyistä
EUROOPAN YHTEISÖJEN NEUVOSTO, joka
ottaa huomioon Euroopan yhteisöjen ensimmäisen oikeusasteen tuomioistuimen perustamisesta 24 päivänä lokakuuta 1988 tehdyn neuvoston päätöksen 88/591/EHTY, ETY, Euratom, ja erityisesti sen 2 artiklan 5 kohdan (),
ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 6 artiklan,
sekä katsoo, että
edellä mainitulla päätöksellä neuvosto on perustanut yhteisön tuomioistuimen yhteyteen yhteisön ensimmäisen oikeusasteen tuomioistuimen, jonka tehtävänä on hoitaa tärkeitä oikeudellisia tehtäviä,
on tarpeellista säätää yhteisön ensimmäisen oikeusasteen tuomioistuimen presidentin, jäsenten ja kirjaajan maksuista, eläkkeistä ja palkkaa vastaavista korvauksista,
on näin ollen tarpeen muuttaa komission puheenjohtajan ja jäsenten sekä yhteisön tuomioistuimen presidentin, tuomarien, julkisasiamiesten () ja kirjaajan palkkajärjestelyistä 25 päivänä heinäkuuta 1967 annettua neuvoston asetusta N:o 422/67/ETY, N:o 5/67/Euratom, sellaisena kuin se on viimeksi muutettuna asetuksella (Euratom, EHTY, ETY) N:o 3875/87 (),
ON ANTANUT TÄMÄN ASETUKSEN:
Ainoa artikla
Muutetaan asetus N:o 422/67/ETY, N:o 5/67/Euratom seuraavasti:
1) Lisätään nimeen seuraavat sanat:
«samoin kuin yhteisön ensimmäisen oikeusasteen tuomioistuimen presidentin, jäsenten ja kirjaajan (palkkajärjestelyistä)».
2) Lisätään seuraava artikla:
«21 a artikla
1. Tässä asetuksessa olevia yhteisön tuomioistuimen presidenttiä, tuomareita ja kirjaajaa koskevia säännöksiä sovelletaan yhteisön ensimmäisen oikeusasteen tuomioistuimen presidenttiin, jäseniin ja kirjaajaan, jollei 2 ja 3 kohdan säännöksistä muuta johdu.
2. Yhteisön ensimmäisen oikeusasteen tuomioistuimen presidentin, jäsenten ja kirjaajan peruspalkka on määrä, joka saadaan soveltamalla seuraavia prosentteja Euroopan yhteisöjen A 1 palkkaluokan ylimmän tason virkamiehen peruspalkkaan:
TAULUKON PAIKKA
3. Kuukausittainen edustuskorvaus, johon viitataan 4 artiklan 3 kohdassa, on:
TAULUKON PAIKKA
Jaoston presidentit saavat lisäksi toimikautensa ajan kulukorvauksen, joka on 25 573 Belgian frangia kuukaudessa.»
Tämä asetus on kaikilta osin velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 1991.

Labels: 9
15